USKORO VRUĆI RADIJATORI: ArcelorMittal Zenica obezbijedio ugalj iz Banovića

Ispred kompanije ArcelorMittal Zenica oglasio se generalni direktor, Nikhila Methe, u vezi sa isporukom uglja za Kompaniju, odnosno sigurnu isporuku toplotne energije za grijanje grada. Sopćenje vam prenosimo u cjelosti:

“U prethodna dva do tri dana smo imali problema sa nedostatkom energetskog uglja, što je prouzrokovalo probleme sa isporukom toplotnom energije, kao i našom proizvodnjom. Imali smo zalihe uglja za samo dva dana, ali smo nakon današnjeg razgovora sa gospodinom Nerminom Džindićem uspjeli pronaći drugi izvor uglja. Uz njegovu pomoć smo uspjeli dobiti ugalj iz Banovića, čime ćemo povećati proizvodnju na našim kotlovima, a samim tim ćemo osigurati proizvodnju pare za grijanje grada.

Na ovaj način smo osigurali dovoljne zalihe energetskog uglja, i želimo se zahvaliti gospodinu Džindiću. Veoma cijenimo činjenicu da nije izostala brza reakcija, što pokazuje da se ministri brinu za našu industriju. Uvijek se radujemo ovakvoj podršci”, stoji u saopćenju kompanije ArcelorMittal.