Dodatni kvar na kotlu: Zeničani i danas bez grijanja

„Nažalost, ja sam juče dao informaciju da će grijanje biti normalizovano, ali se tokom procesa dizanja temperature i pritiska u kotlu desio dodatni kvar, pa je cijeli proces vraćen na početak“, izjavio je Suad Kaknjo, direktor JP Grijanje Zenica.

Isporuka toplotne energije se očekuje tokom današnjeg dana, jer je sinoć i novi kvar saniran. Kaknjo je kazao da će računi za grijanje za mart biti umanjeni za onoliko dana koliko ga nije bilo.

Prije četiri dana, zbog kvara na kotlu, obustavljena je isporuka toplotne energije iz ArcelorMittala, do sanacije kvara.