ArcelorMittal: Poboljšanje u isporuci toplotne energije očekujemo tokom noći

Iz kompanije ArcelorMittal Zenica najavljuju da bi poboljšanje u isporuci toplinske energije moglo uslijediti tokom noći.

Kotao broj 2 je zaustavljen jučer zbog popravke i u rad je pušten kotao broj 1. Od ranije je poznato da je kotao broj 1 jako star, u jako lošem stanju i radi sa niskim kapacitetom, čime je i isporuka toplotne energije gradu umanjena ,sada iznosi  20 megawata (MW).

Očekujemo da će kotao broj 2 biti spreman za pokretanje u večernjim satima a poboljšanje kapaciteta isporuke toplotne energije očekujemo tokom noći.

Zahvaljujemo se građanima za strpljenje i razumijevanje. Naš tim ulaže sve napore da se postigne stabilna isporuka toplotne energije gradu, saopćavaju iz zeničkog Mittal-a.